สวัสดีค่ะ พอดีอยากสอบถาม ตอนนี้หนูฝั่งยาคุมแบบ5ปีค่ะ แต่น้ำหนักหนูขึ้นมาเยอะมากค่ะ 80กว่า หนูเลยอยากถามว่า ถ้าจะลดน้ำหนักอะค่ะลดได้มั้ยคะ หรือถ้าเอายาคุมออกแล้วจะลดง่ายกว่าคะ แล้วถ้าจะกินยาลดความอ้วนนี้แนะนำมั้ยคะ
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้นโดยการมีน้ำหนักตัวขึ้นจากยานั้น ก็อาจเกิดได้ แต่อาจไม่ใช่สาเหตุหลัก คือต้องดูเรื่องพฤติกรรมการใช้ชีวิตร่วมด้วยค่ะ แนะนำการกินอาหารให้ครบ 5 หมู่ เน้นผักผลไม้ ไม่ดื่มน้ำหวานหรือน้ำอัดลม และออกกำลังกายอย่างสม่ำเสมอ จะเป็นการควบคุมน้ำหนักที่ปลอดภัยในระยะยาว ไม่ควรใช้ยาลดความอ้วนเองเด็ดขาด เนื่องจากยาเหล่านี้อาจมีผลข้างเคียงที่อันตรายได้หากไม่สบายใจกับการใช้ยาฝัง อาจเปลี่ยนวิธีการคุมกำเนิดเป็นวิธีอื่นที่อาจมีผลต่อน้ำหนักตัวได้น้อยกว่าเช่นการใช้ถุงยางอนามัย หรือยาคุมกำเนิดแบบแผงรายเดือนค่ะ